Lokomotiva serije 2062
Lokomotiva serije 2062
Lokomotiva serije 2062
Dvije lokomotive u sprezi vuku teretni vlak (kolodvor Lovinac)
**HŽ serija 2062** (izvorno **G26C**) serija je dizelsko-električnih lokomotiva Hrvatskih željeznica. Lokomotive je gradio američki General Motors, a poslije i u kooperaciji s tvornicom Ðuro Ðaković iz Slavonskog Broda. Nabavljane su u nekoliko navrata u periodu od 1972. do 1985. Namijenjene su za vuču teretnih i putničkih vlakova.

Lokomotive ove serije gotovo su identične lokomotivama serije HŽ 2061, samo što im je snaga veća. 

Osim Hrvatskih željeznica, danas je u voznom parku Australske željezničke grupe (*Australian Railroad Group*), Freight Australia, ONCF, Iranskih državnih željeznica, Izraelskih željeznica, Korail, i drugih.

Lokomotive ove serije imaju šest osovina, pojedinačni osovinski
pogon i osovinski raspored C'o C'o. Najveća im je vozna brzina 124 km/h. Lokomotive su opremljene izravnim dvotaktnim dizelskim
motorom izvedbe V sa šesnaest cilindara. Prijenosnik snage jest električni, a sastoji se od istosmjernoga glavnog generatora i od šest istosmjernih elektrovučnih motora, koji su po tri smješteni u svakome okretnom postolju.

Na lokomotive serije HŽ 2062 ugrađen je alternator za električno grijanje vlaka proizveden u tvrtki "Uljanik" u Puli. Lokomotive serije HŽ 2062 imaju vrlo snažnu konstrukciju i u radu su veoma pouzdane.

Serija 2062-100: Projekt "Turner"
---------------------------------

Godine 2002. u TŽV Gredelj u Zagrebu počela je modernizacija 20 lokomotiva serije 2062-000 koje su na taj način postale lokomotive podserije HŽ 2062-100. Rad je vršen u suradnji s britanskom tvrtkom Turner, te je čest nadimak tih lokomotiva *Turnerice*. Njihove vučne značajke jednake su zanačajkama standardnih lokomotiva serije HŽ 2062-000 jer su dizelski motor, kompresor i uređaj za grijanje vlaka ostali nepromijenjeni. Zbog ugradbe dopunske opreme lokomotive podserije 2062-100 su masivnije, pa im ukupna masa iznosi nešto više od 103 tone, ali su zadržale istu klasu osovinskoga opterećenja.

Tehničke karakteristike
-----------------------

* **Osovinski raspored:** C'o C'o
* **Ugrađena snaga:** 1640 kW
* **Snaga lokomotive za vuču**
	+ s grijanjem vlaka: 1076 kW
	+ bez grijanja vlaka: 1491 kW
* **Najveća brzina:** 124 km/h
* **Dizelski motor:** tip GM 645E
* **Vrsta prijenosa:** električni
* **Duljina preko odbojnika:** 17050 mm
* **Širina lokomotive između rukohvata:** 2764 mm
* **Masa podserije *000*:** 103 t

Izvori
------

* Ivan Švaljek, Tomislav Kožulj, Miljenko Bošnjak: *Tehničko-eksploatacijski pokazatelji i značajke vučnih vozila Hrvatskih željeznica*, Zagreb, 2003.
* Tehničke karakteristike vučnih vozila, stranica Hrvatskih željeznica
* zeljeznice.net - hrvatski internet portal željezničke tematike Arhivirano 2008-01-18 na Wayback Machine-u
* Modernizacija i rekonstrukcija lokomotive serije 2 062 (G26 CW)

***HŽ serija 2062*** na Wikimedijinoj ostavi

| * p
* r
* u
Vučna vozila Hrvatskih željeznica |
| --- |
| Električne lokomotive | 1141 • 1142Izvan službe: 1061 • 1161 |
| Dizelske lokomotive | 2041 • 2042 • 2044 • 2062 • 2063 • 2132Izvan službe: 2043 • 2061 • 2131 • 2133 • 2141 |
| Elektromotorni vlakovi | 6111 • 6112Izvan službe: 6011 |
| Dizelmotorni vlakovi | 7022 • 7121 • 7122 • 7123Izvan službe: 7021 • 7221 |
|  Vlakovi Hrvatskih željeznica | dizelske lokomotive • električne lokomotive • parne lokomotive • dizelmotorni vlakovi • elektromotorni vlakovi • specijalna vozila |